recursal/SuperWikiNEXT-32B huggingface dataset:
**Սպանդանոց պատմվածք,** Րաֆֆու արևմտահայության կյանքը ներկայացնող գործերից, որը գրել է 1872 թվականին վերջին կամ 1873թ Թիֆլիսում։ Րաֆֆու եղբոր որդի Սողոմոն Մելիք-Հակոբյանը վկայում է, որ ատմվածքում նկարագրված դեպքերը, ինչպես վկայում է, որայս պատմվածքը կապ ունի հեղինակի անձնական վշտի հետ։ Նա գրում է, որ «Սպանդանոցի» գրության շարժառիթ է հանդիսացել Րաֆֆու կրտսեր եղբոր՝ Արշակի մահը։

Տպագրման պատմություն
--------------------

Շիրվանզադեն իր հուշերում ակնարկում է, որ Արծրունուն վերաբերող դիպվածի պատճառով պատմվածքը «Մշակում» չի հրապարակվել։ «Սպանդանոցը» պետք է մտներ «Փունջի» երրորդ հատորի մեջ, բայց վերջինս չտպագրվելու հետևանքով մնացել է անտիպ։
«Սպանդանոցը» առաջին անգամ տպագրվում է հեղինակի այրու՝ Աննա Րաֆֆիի նախաձեռնությամբ։ 1890, «Հանդես գրականական և պատմականի» մեջ, ապա «Վիպակներ և պատկերներ» ժողովածուի առաջին հատորում։

Սյուժե
------

Պատմվածքը երկու պանդուխտ եղբայրների մասին է։ Ավագ եղբայըը խնամք էր տանում հայրենիքում ապրող իր ծնողների և եղբոր ուսման համար, ով հիվանդացել էր։ Ավագ եղբայրը շատ էր մտահոգվում կրտսեր եղբոր առողջությամբ, ով հեռու լինելով հայրենի օջախից, հեռու ծնողի հոգատարությունից՝ տանջվում էր հիվանդությունից։ Առավոտյան եղբայրը սպասում էր բժշկի այցելությանը, ով ուշանում էր, և եղբայրը իրեն է մեղադրում, որ գումարը նախապես չի վճարել և այդ է ուշացման պատճառը։ Նա բժշկին է տալիս իր վերջին տասը ռուբլանոց թղթադրամը և հրավիրում հիվանդ եղբոր մոտ։ Այդ ժամանակ նրանց այցի էր եկել նաև իրենց ծանոթներից մի հայ բժիշկ։ Երկու բժիշկներն էլ խորհուրդ են տալիս հիվանդին տեղափոխել հիվանդանոց։ Հիվանդը՝ լսելով հիվանդանոց տարվելու լուրը՝ սարսափում է, քանի որ շատ էր լսել բժիշկների տգիտության մասին։ Սխալ բուժումը պատճառ է հանդիսանում նրա թուլանալու, միջանցքում ընկնելուն։ Նա այդ պահին զրկված էր բժիշկների խնամատարությունից և իր մոտ էր միայն մեկ այլ հիվանդ՝ Մարտիրոսը, որին էլ հայտնում է իր սպասվող մահվան մասին և խնդրում փոխանցել եղբորը, որ մորը չհայտնի իր մահվան լուրը և ավանդում է հոգին։

Առավոտյան տեսակցության եկած եղբորը հայտնում են, որ հիվանդի հետ ամեն ինչ լավ է և տեսակցության կարող է գալ կիրակի, այնինչ եղբոր դին արդեն դիահերձարանում էր։ Կիրակի այցելության գնացած եղբորը ցույց են տալիս երիտասարդ եղբոր սառած, այլանդակված մարմինը։ Երբ հնչում է երիտասարդի արդար բողոքը, թե դա հիվանդանոց չէ, այլ՝ սպանդանոց, նրան մխիթարում են, որ փոքր ինչ ուշանալու դեպքում նրան այլևս վիճակված չէր լինելու վերջին հրաժեշտը տալու։ Ուշաթափ լինելու պատճառով նա այդպես էլ չի լսում բժշկի այդ խոսքերը։

Հրատարակություն
---------------

Սպանդանոցը առաջին անգամ հրատարակվել է Րաֆֆու «Երկերի ժողովածուի» եռահատոր հրատարակության առաջին հատորում (Երևան, 1949, էջ 483)։

Թարգմանություն
--------------

1891 թվականին Դավիթ Տեր-Դավթյանի թարգմանությամբ «Սով», «Անբախտ Հռիփսիմեն» պատմվածքների հետ «Սպանդանոցը» հրապարակվում է հեղինակի «Մի քանի պատմվածքներ» վերնագրով Վրացերեն ժողովածուի մեջ (Թիֆլիս, 1891, էջ 53)։
Արտատպվել է «Հանդես գրակականական և պատմական» գրքի չորրորդ հատորում (Մոսկվա, 1890, էջ 1)։

Ծանոթագրություններ
------------------

1. 1 2 3 4  Րաֆֆի (1873). *Երկերի ժողովածու*. Երևան: Սովետական գրող. էջ 546.
2. ↑  *Պատմվածքներ և վիպակներ*. Երևան: Լույս. 1986. էջեր 40-48։. `{{cite book}}`: `|first=` missing `|last=` (օգնություն)
*Վիքիպեդիայում կան հոդվածներ Հովսեփյան ազգանունով այլ մարդկանց մասին։*

**Էդգար Մովսեսի Հովսեփյան** (1928, մարտի 18, Նյու Յորք - 2014), նյարդավիրաբույժ։ Կոլումբիայի համալսարանի (ԱՄՆ) բժշկական քոլեջի նյարդավիրաբուժության բաժնի պրոֆեսոր, ՀՀ ԳԱԱ և Մխիթար Հերացու անվան բժշկական համալսարանի պատվավոր դոկտոր (1997 թ.)։

Բժիշկ, հասարակական գործիչ Մովսես Հովսեփյանի որդին է։

Կենսագրություն
--------------

1949 թվականին ավարտել է Կոլումբիայի համալսարանի քոլեջը, 1953 թվականին՝ նույն համալսարանի բժիշկների ու վիրաբույժների բաժինը։ 1988 թվականի Սպիտակի երկրաշարժից հետո Հովսեփյանը Հյուսիսային Ամերիկայի Արևելյան թեմի Առաջնորդարանի հետ ստանձնել է ՀՀ բժշկական օգնության ծրագրերի համակարգումը։ Նրա անմիջական ղեկավարությամբ ամերիկյան մի խումբ անվանի բժիշկներ ստեղծեցին Հայ օգնության ֆոնդի (ՀՕՖ) բժշկական հանձնախումբը, որի բժշկական ծրագրերի մեջ հատկանշական են հայ մասնագետների վերապատրաստման և Հանրապետական գիտաբժշկական գրադարանի զարգացման հարցերը։ 1998 թվականին գրադարանը միացավ Ինտերնետ համակարգչային ցանցին, որի ֆինանսավորումն իրագործեց ՀՕՖ-ը՝ Հովսեփյանի նախաձեռնությամբ։

Պարգևներ
--------

Երկարամյա և արդյունավետ աշխատանքի համար Հովսեփյանն արժանացել է «Էլիս կղզու» պատվո շքանշանի (1986 թ.)։ Հայ ժողովրդին ցուցաբերած ծառայությունների համար Ամերիկայի հայ առաքելական եկեղեցու Արևելյան թեմի Առաջնորդարանը 1992 թ.-ին Հովսեփյանին շնորհել է Տարվա հայը (Armenian of the Year) պատվավոր տիտղոսը։

Էդգար Հովսեփյանի կիսանդրին, Արաբկիր բժշկական համալիր, Երևան, Էդգար Հովսեփյան նյարդաբանության և նյարդավիրաբուժության կենտրոն

Ծանոթագրություններ
------------------

1. ↑
2. ↑  Edgar M. Housepian (1928-2014)
3. ↑  Dr. Edgar Housepian; led quake relief effort
4. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.

Աղբյուրներ
----------

* Հայկական համառոտ հանրագիտարան. Հատոր 4, 2003

|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Կառլոս Ալոնսո Գոնսալես** (իսպ.՝ Carlos Alonso González, օգոստոսի 23, 1952(1952-08-23), Santillana del Mar, Կանտաբրիա, Իսպանիա), հայտնի է որպես **Սանտիլյանա** (իսպ.՝ Santillana) - իսպանացի ֆուտբոլիստ, Ռեալ Մադրիդի և Իսպանիայի հավաքականի հարձակվող։ Ռեալ Մադրիդում անցկացրել է 17 մրցաշրջան։ Մասնակցել է 2 աշխարհի և 2 Եվրոպայի առաջնությունների։

Կարիերա
-------

### Ակումբային

Կարիերան սկսեն Սանտանդերի Ռասինգում։ 19 տարեկան հասակում հայտնվել է Ռեալ Մադրիդում։ Ի սկզբանե Ռեալի փոխնախագահին հետաքրքրում էր մեկ այլ ֆուտբոլիստ, Հերկուլեսում խհանդես եկող պաշտպան, սակայն ակումբի նախագահ Սանտիագո Բեռնաբեուն, որը հետևել էր Սանտիյանայի խաղին, որոշում կայացրեց ձեռքբերել հենց նրան։. Его трансфер помог «Расингу» погасить свои финансовые задолженности. Հաջորդ 17 մրցաշրջանները ֆուտբոլիստն անցկացրեց Ռեալում, որի կազմում անցկացրեց 778 հանդիպում և խփեց 352 գոլ։ Լա Լիգայի լավագույն ռմբարկու երբևէ չի ճանաչվել, սակայն ակումբի ռմբարկուների ցանկում զբաղեցնում է 8-րդ տեղը։.

### Ազգային

Իսպանիայի հավաքականում իր առաջին հանդիպումն անցկացրել է 1975 թվականի ապրիլի 17-ին 1976 թվականի Եվրոպայի առաջնության որակավորման փուլի Ռումինիայի հավաքականի դեմ խաղում։ 1975-1985 թվականներին հավաքականում անցկացրած տարիներին նա մասնակցել է 56 հանդիպման և խփել 15 գնդակ։ Խփել է 4 գնդակ սկանդալային Իսպանիա-Մալթա Եվրո 1984-ի ընտրական փուլում(12։1
Մասնակցել է 1978 և 1982 թթ աշխարհի առաջնություններին, ինչպես նաև 1980 և 1984 թթ Եվրոպայի առաջնոևթյուններին։

Տիտղոսներ
---------

* Եվրոպայի առաջնություն
	+ Արծաթե մեդալակիր։ 1984
* ՈւԵՖԱ գավաթ
	+ Հաղթող(**2**)։ 1984-1985, 1985-86]]
* Լա Լիգա
	+ Հաղթող(**9**)։։1971-72, 1974-75, 1975-76, 1977-78, 1978-79, 1979-80, 1985-86, 1986-87, 1987-88
* Իսպանիայի գավաթ
	+ Հաղթող (**4**)։ 1973-74, 1974-75, 1979-80, 1981-82
* Իսպանիայի ֆուտբոլային լիգա
* Հաղթող։ 1984-85

Խաղային փիլիսոփայություն
------------------------

Չնայած ոչ բարձրահասակ լինելուն Սանտիլյանան լավ էր խաղում գլխով. Ժամանակակից ֆուտբոլիստներից իր խաղաոչով նման էր Դավիդ Վիլյաին.

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  Արգենտինական ֆուտբոլի տվյալների շտեմարան (իսպ.)
3. 1 2 3 4  «Реал», часть 2 // *«Великие клубы». Приложение к еженедельнику «Футбол»*. — 2007. — № 3 (15). — С. 3.
4. ↑  Лучшие «9»-ки в истории «Мадрида»

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · National Football Teams.com · Transfermarkt (խաղացող) · worldfootball.net (խաղացող) · ՖԻՖԱ |
|  |
| Բառարաններ և հանրագիտարաններ | Munzinger |

 |
**Մանու** (սանսկրիտ՝ मनु, բառացի՝ «մարդ»), հինդուիզմի տեսության համաձայն, առաջին մարդը, մարդկության նախահոր անունը։

Մանուն միակ մարդն էր, ով Վիշնու դիցի շնորհիվ փրկվեց համաշխարհային ջրհեղեղից (տես՝ Մաթսյա)։ Մանուն հայտնի էր իր բարեպաշտությամբ և իմաստությամբ։ Սվայամբհուվու Մանուին համարում են հինդուականության համար հիմնարար նշանակություն ունեցող գրքերի հեղինակ՝ «Մանու-սմրիտի» («Մանվադհարմաշաստրա»), «Մանավա-գրիհյասուտրա» և «Մանավա-շուլբասուտրա»։ Սրանցից առաջինը հինդուականության հոգևոր կանոնների կարևորագույն հավաքածուն է։

Մանուի ծագումնաբանությունը
--------------------------

Ըստ Շվետա-վարահի-կալպարի տեսության, գոյություն ունեն 14 Մանուներ, որոնցից ամեն մեկը կառավարում է որոշակի ժամանակահատվածի ընթացքում մանվանտարա (այսինքն՝ «մանուի դար»)։ 14 մանվանտարաները կազմում են մեկ կալպա, ակմ այլ կերպ՝ տիեզերքի արարիչ Բրահմայի մեկ օր։ «Պուրանների» համաձայն, այժմ մենք ապրում ենք 7-րդ մանվատարա Շրադդհադևա (Վայվասվատա) Մանուի օրոք։

«Պուրաններում» Մանու Վայվասվատը ունի հետևյալ տոհմածառը.

1. Բրահմա (արարիչ)
2. Մարիչի - Բրահմայի արարած տաս Պրաջապատիներից մեկը
3. Կաշյապա - Մարիչիի և Կակայի (ժամանակի) որդի, որ և համարվում է մարդկության հայրը
4. Վիվասվան կամ Սուրյա - Կաշյապայի և Ադիտիի որդի
5. Վայվասվատ մանու, ի սկզբանե Սատյավրատա - Վայվասվատի և Սամգյայի որդի
6. Իկշվակու, Նաբհա, Նարիշյանտա, Կարուշա, Պրիշադհրա, Դհրիշտա, Շարյատի, Պրամշու և Նաբհանեդիշտա - Վայվասվատ Մանուի ինը որդիները և Իկա դուստրը։

Ստուգաբանություն
----------------

Մանու (բառացիորեն «մարդ») անունը ունի զուգահեռներ այլ արիա-հնդևրոպական լեզուներում և դիցաբանություններում։ Այն կազմված է նույն «մարդ» նշանակող արմատից, ինչ իրանական Յիման, իռլանդական Մանաննանը և հայկական մանուկ (բառացիորեն «փոքր մարդ») բառը։

Գրականություն
-------------

* Flood, Gavin (1996), *An Introduction to Hinduism*, Cambridge: Cambridge University Press, ISBN 0-521-43878-0
* Olivelle, Patrick. «Dharmasastra: A Literary History»

Ծանոթագրություններ
------------------

1. ↑  Misra, V.S. (2007). *Ancient Indian Dynasties*, Mumbai: Bharatiya Vidya Bhavan, ISBN 81-7276-413-8, p.48
Ռիդո ջրվեժը 1851 թվականին
**Ռիդո ջրվեժ** (անգլ.՝ Rideau Falls), երկու մասից կազմված ջրվեժ է, որը գտնվում է Կանադայում։ Տեղակայված է այն վայրում, որտեղ Ռիդո գետը թափվում է Օտտավա գետ։ Երկու ջրվեժների միջակայքում գտնվում է Կանաչ կղզին (Green Island), որից հարավ տեղակայված է քաղաքի հին քաղաքապետարանի շենքը (Old City Hall)։ Ջրվեժից արևմուտք գտնվում է Ազգային հետազոտական խորհրդի (National Research Council) շտաբ բնակարանը, իսկ արևելքում է գտնվում նախկին թանգարան «Կանադայի և աշխարհի տաղավար-ը» և Ֆրանսիայի դեսպանությունը։

Ջրվեժի անվանումը 1613 թվականին տվել է Սամյուել դը Շամպլեն, որի համար թափվող ջուրը նման էր վարագույրի (ֆր.՝ rideau)։ Ավելի ուշ ի պատիվ ջրվեժի անվանվեց նաև գետը և բազում այլ օբյեկտներ Օտտավայում։ Ռիդո ջրանցքի շինարարության նպատակներից մեկն այն էր, որ նավերի համար շրջանցիկ ճանապարհ ստեղծվի, քանի որ Ռիդո և Հոգս Բեք ջրվեժների միջոցով անցումը անհնար էր։

Պատկերասրահ
-----------

* Ռիդո ջրանցքը թափվում է Օտտավա գետըՌիդո ջրանցքը թափվում է Օտտավա գետը
* 1860 թվական1860 թվական

Գրականություն
-------------

* Legget, Robert Ferguson (1986), *Rideau Waterway*, University of Toronto Press, ISBN 0802025730
* Conroy, Peter (2002), *Our canal: the Rideau Canal in Ottawa*, General Store Pub. House, ISBN 1894263634

Արտաքին հղումներ
----------------

* Flickr Photos of Rideau Falls
**«Ամերիկայի սիրտը»**(անգլ.՝ Heart of America), ռեժիսոր Ուվե Բոլի 2002 թվականի դրամատիկ ֆիլմը, որը պատմում է դպրոցում հրաձգության հորինված դեպքի մասին։

Սյուժե
------

Ֆիլմի իրադարձությունները ընթանում են Ռիվերտոն քաղաքում (ԱՄՆ), ամառային արձակուրդի մեկնարկից առաջ` վերջին ուսումնական օրը։ Ցուցադրվում է դպրոցի երկու վտարվածների (Դանիել և Բարի) կյանքը, ովքեր երկար տարիներ նվաստացվել են ինչպես դպրոցում, այնպես էլ դպրոցի սահմաններից դուրս։ Ինչպես նաև այս դպրոցի ուսուցիչների և այլ աշակերտների ( հղի աղջկա և նրա ընկերոջ, թմրամոլ Դարայի, տնօրենի դուստր`Կարենի և նրա ընկերոջ) պատմությունները։ Բայց նրանցից շատերի համար դպրոցի վերջին օրը կդառնա նրանց կյանքի վերջին օրը, քանի որ Դանիելն ու Բերին, ինչպես նաև նրանց միացած թմրամոլ Դարան, որոշում են դպրոցում հրաձգություն կազմակերպել։

Դասի ընթացքում Դանիելը նախ սպանում է ծաղրողներից մեկին ՝ Պոլին, զուգարանում։ Այնուհետև նա դպրոցի միջանցքում կրակում է ևս երկու վիրավորողների վրա, ինչպես նաև պատահաբար սպանում է հղի աղջկա ընկերոջը։ Այս պահին Դարան, մտնելով դասարան, կրակում է գրականության ուսուցչի և Կարենի վրա։ Դրանից հետո միայն նրա դասընկեր Դոնին կարողանում է կանգնեցնել նրան։

Զուգահեռաբար, ցույց է տրվում, որ Բերին որոշել է չմասնակցել գործընթացին ՝ համարելով, որ «իր մասին հայտնելու» այլ եղանակներ էլ կան։ Այդժամ տեղի է ունենում ևս մեկ կրակոց (ենթադրաբար Դանիելի ինքնասպանությունը)։

Ֆիլմն ավարտվում է լուրերի թողարկումով, որում հաղորդվում է 7 մարդու, այդ թվում ՝ Դանիելի, մահվան և Դարայի կալանքի մասին։ Դրանից հետո կադրի ձայնը հաղորդում է Ամերիկայի դպրոցների վրա նման հարձակումների մասին

Դերերում
--------


| Դերասան | Դեր |
| --- | --- |
| Յուրգեն Պրոխնով | դպրոցի տնօրեն Հարոլդ Լուիս |
| Մայքլ Պարե | Ուիլ Պրետ |
| Պատրիկ Մալդուն | Ռայան Կիրկլենդ |
| Քեթթ Թորթոն | Դանիել Լայան |
| Էլիզաբեթ Մոս | Ռոբին Ուոլթերս |
| Մարիա Կոնչիտա Ալոնսո | Միսսիս Ջոնս |
| Քլինթ Հովարդ | Արթի Լյան, Դանիելի հայրը |
| Բրենդան Ֆլետչեր | Ռիկի Հերման |
| Լոկլին Մանրո | լրագրող |
| Մեյվ Քուինլեն | Բեքի Շուլց |
| Էլիզաբեթ Ռոզեն | Դարա |
| Ուիլ Սանդերսոն | Ֆրենկ Հերման |
| Ջ. Մայքլ Գրեյ | Ուեկս Պրեսլի |
| Քևին Մանդի | Թոմի Բրունո |
| Մեթյու Մաքքոլ | Դոնի |

Ֆիլմի թողարկում
---------------

* 2002 թ. սեպտեմբերի 5 - պրեմիերան Գերմանիայում` Օլդենբուրգի միջազգային կինոփառատոնում։
* 2003 թ. փետրվարի 13 - ԱՄՆ-ի թողարկում։
* 2003 թ. մայիսի 17 - ֆիլմի ցուցադրվել է Ֆրանսիայում Կաննի կինոփառատոնում։
* 2003 թ. սեպտեմբերի 11 - ֆիլմը թողարկվել է DVD տարբերակով Գերմանիայում։
* 2005 թ. հունիսի 15 - ֆիլմը թողարկվել է տեսանյութով Հունգարիայում։
* 2007 թ. սեպտեմբերի 29 - ֆիլմի ցուցադրվել է Կանադայում Էդմոնտոնի միջազգային կինոփառատոնում։

Հետաքրքիր փաստեր
----------------

* Ֆիլմը նկարահանվել է Վանկուվերում (Կանադա)։

Ծանոթագրություններ
------------------

1. 1 2
2. 1 2

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database · Rotten Tomatoes |

 |
**Դեպորտիվո Արմենիո** կամ **Արմենիո** (իսպաներենից` Սպորտային Ակումբ Հայաստան), արգենտինական ֆուտբոլային ակումբ, որը ստեղծվել է Բուենոս Այրեսի հայ համայնքի կողմից։ Հանդես է գալիս Պրեմիեր B Մետրոպոլիտանայում։

Պատմություն
-----------

«Դեպորտիվո Արմենիո» ստեղծվել է 1962 թվականին Բուենոս Այրեսում հայ սփյուռքի կողմից, սկզբնական անվանումն էր *Club Armenio de Fútbol*։ 1968 թվականին ակումբը փոխում է անվանումը ներկայիս անվամբ և միանում Արգենտինայի ֆուտբոլային ասոցիացիային։ Սկզբնական ակումբի գույներն էին սևը և սպիտակը, իսկ այժմ տնային համազգեստը ունի հայկական դրոշի գույները՝ կարմիր, կապույտ, նարնջագույն, իսկ մրցակցի դաշտում հանդես է գալիս սպիտակ, կանաչ գույներով։
Ակումբի համար առավել հաջող տարի եղել է 1986/87 մրցաշրջանը, այդ տարի «Դեպորտիվո Արմենիո» հայ համայնքի թիմը անցավ Արգենտինայի ազգային ռեկորդը առանց պարտության խաղերի թվով, ձախողվեցին միայն 38-րդ խաղում։

2010 թվականի ապրիլի 24-ին «Դեպորտիվո Արմենիոյի» խաղացողները 1915 թվականի Հայոց ցեղասպանության զոհերի հիշատակի օրը խաղադաշտ դուրս եկան Հայաստանի ազգային հավաքականի մարզահագուստով։

Նվաճումներ
----------

1986/87 մրցաշրջան - չեմպիոններ Պրեմիեր B Նաթիոնալում։

1986/87 մրցաշրջան - Արգենտինայի ազգային ռեկորդակիր՝ առանց պարտության խաղերի թվով։

Հայտնի խաղացողներ
-----------------

Հայաստան Խոսե Բիլիբիո

Արգենտինա Միգել Օվիեդո

Արգենտինա Հեկտոր Սկոտտա

Ծանոթագրություններ
------------------

1. ↑  «Դեպորտիվո Արմենիոն՝ Հայաստանի հավաքականի մարզահագուստով».(չաշխատող հղում)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Բառարաններ և հանրագիտարաններ | Արմենիապեդիա |

 |
**Maraaya** սլովենական դուետ է, որը ներկայացրել է Սլովենիան Եվրատեսիլ 2015 երգի մրցույթում "Here for You" (Այստեղ՝ քեզ համար) երգով։ Խմբի անունը ձևավորվել է համադրելով 2 անդամների անունները։

Կարիերա
-------

Խմբի վոկալիստ Մարյետկա Վովկը և պրոդյուսեր Ալեշ Վովկը այս խումբը ձևավորել են 2014-ին, երբ ձայնագրեցին իրենց առաջին "Lovin' Me" (Ինձ սիրելով) սինգլը։ Երգը ունեցավ բավականին մեծ հաջողություն ոչ միայն Սլովենիայում, այլ նաև Բելգիայում, Իտալիայում և Գերմանիայում։ Այս երգը հայտնվեց լեհական Bravo Hits Zima 2015-ում։

Երգահան Ռաայը հեղինակել էր նաև Եվրատեսիլ 2014 երգի մրցույթում Սլովենիայի "Round and Round" երգը։ Նրանք երկուսը մասնակցել են նաև Մանկական Եվրատեսիլ 2014 երգի մրցույթում Սլովենիայի ներկայացրած երգի ձևավորմանը։ Առհասարակ Ռաայը բազմաթիվ սլովենական հիթերի հեղինակ է։

2015-ին նրանք մասնակցեցին Եվրատեսիլ 2015 երգի մրցույթի սլովենական նախընտրական փուլին։ Հաղթելով այն՝ իրավունք ստացան ներկայացնել երկիրը մրցույթում։ Նրանք հաղթահարեցին կիսաեզրափակիչը և եզրափակչում, ելույթ ունենալով առաջինը, զբաղեցրեցին 14-րդ հորիզոնականը։

Ծանոթագրություններ
------------------

1. ↑  ago, Jamie Halliwell • 1 year (2015 թ․ փետրվարի 28). «Slovenia: Maraaya to Vienna!». *Eurovoix*. Վերցված է 2016 թ․ մայիսի 15-ին.`{{cite web}}`: CS1 սպաս․ թվային անուններ: authors list (link)
2. ↑   `{{citation}}`: Empty citation (օգնություն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Maraaya» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Թեմատիկ կայքեր | Discogs · MusicBrainz |
|  |
| Չափորոշչային վերահսկողություն | ISNI: 0000000470849165 |

 |
ԽՄԿԿ տարբերանշանը
**Խորհրդային Միության կոմունիստական կուսակցության կենտրոնական վերստուգիչ հանձնաժողով, ԿՎՀ** (ռուս.՝ *Центральная ревизионная комиссия КПСС*), ԽՄԿԿ բարձրագույն մարմիններից մեկը, որն ընտրվում էր համագումարի կողմից և, ըստ կանոնադրության, պատասխանատու էր կուսակցության ֆինանսական հաշվետվությունների, կուսակցության կենտրոնական մարմիններում գործերի ընթացքի արագության և ճշգրտության համար, աուդիտի ենթարկելով ԽՄԿԿ կենտկոմի դրամարկղն ու ձեռնարկությունները (կուսակցական դպրոցներ, հրատարակչություններ և այլն)։

ԿՎՀ ստեղծելու հարցն առաջին անգամ դրվել էր կուսակցության XI համագումարում (1917) և արտահայտվել դրա ընդունած կանոնադրությամբ։ Չնայած այդ համագումարում ԿՎՀ չէր ընտրվել, սակայն համագումարը հանձնարարել էր այն կազմել Մոսկվայի մարզային կազմակերպության 3 և Պետրոգրադի քաղաքային կազմակերպության 2 ներկայացուցիչներից։ ԿՎՀ-ի հաշվետվություն առաջին անգամ լսվել էր ՌԿ(բ)կ VIII համագումարում (1919), որտեղ ընտրվել էր 3 հոգուց բաղկացած նոր կազմ.։

Կուսակցության IX-XI համագումարների նիստերում ԿՎՀ-ի հաշվետվություններ չէին լսվել և կազմի նորություններ չէին կատարվել։ Այնուամենայնիվ, այդ տարիներին ԿՎՀ-ն իրագործել էր իր վերահսկիչ գործառույթը կուսակցության Կենտկոմում միջոցների ստացման և ծախսման նկատմամբ, որի մասին կանոնավոր ներկայացվում էին գրավոր հաշվետվություններ։

ՌԿ(բ)Կ XI համագումարը (22) հաստատեց ԿՎՀ-ի կանոնադրություն, որում նախատեսվում էր, որ կուսակցության համագումարը ԿՎՀ-ն է ընտրում երեք հոգուց, Կենտկոմի հետ նույն ժամկետում։ Համագումարը միաժամանակ Կենտկոմին հանձնարարեց այդ փաստաթղթի հիման վրա համապատասխան կանոնադրություն մշակել տեղական ԿՎՀ-ների մասին։

Սկսած ՌԿ(բ) կ XII համագումարից կուսակցության բոլոր համագումարներում հաստատվեցին ԿՎՀ-ի հաշվետվությունները, անցկացվեցին նոր կազմի ընտրություններ։ Հանձնաժողովի թվական կազմը, կապված կուսանդամների քանակական աճի և գործի ծավալի մեծացման հետ, աճեց։

ԽՄԿԿ XXVI համագումարում (1981) ընտրված ԿՎՀ բաղկացած էր 75 կուսակցականից։

Ծանոթագրություններ
------------------

1. ↑   `{{cite web}}`: Empty citation (օգնություն). БСЭ, 3 изд.
2. ↑   `{{cite web}}`: Empty citation (օգնություն). БСЭ, 3 изд.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 533)։*  |
**Ջոսե Մանուել Ջիմենես Օրտիզ** (իսպ.՝ José Manuel Jiménez Ortiz, դեկտեմբերի 21, 1981(1981-12-21), Տարիֆա, Կադիս, Անդալուզիա, Իսպանիա, հայտնի է որպես **Մանե**, իսպ.՝ Mané), իսպանացի ֆուտբոլիստ, պաշտպան։

Գործունեություն
---------------

Ծնվել է Տարիֆա քաղաքում, իր կարիերան սկսել է «Լինենսեի» երիտասարդական թիմում։ 2000 թվականից մասնակցել է Սերգունդա Բ-ի խաղերին հիմնական թիմի կազմում՝ ակումբում անցկացնելով 2 տարի և մասնակցելով 13 հանդիպման։ 2002 թվականին տեղափոխվել է «Դիտեր Սաֆրա» ակումբ, որտեղ անցկացրել է 8 խաղ և խփել 1 գոլ։ 2003 թվականից հանդես է եկել Սերգունդա Բ-ի Ատլետիկո Մադրիդ Բ ակումբում։ Ակումբում անցկացրած երկու մրցաշրջանի ընթացքում մասնակցել է 68 հանդիպման և խփել 14 գոլ։

2005-2006 թվականների խաղաշրջանի ընթացքում հանդես է եկել Սեգունդայի «Սյուդադ Մուրսիա» ակումբում, որի կազմում անցկացրել է 39 խաղ և խփել 2 գոլ, ակումբի հետ գրավել 4-րդ հորիզոնականը։

2006-2007 թվականների խաղաշրջանից խաղացել է «Ալմերիա» ֆուտբոլային ակումբում, որտեղ միանգամից դարձել է հիմնական կազմի խաղացող և օգնել իր ակումբին զբաղեցնել 2-րդ հորիզոնականը Սեգունդայում, ինչը նրան հնարավորություն է տվել հաջորդ խաղաշրջանից հանդես գալ Իսպանիայի բարձրագույն Լիգայում։
2009 թվականին տեղեկություն է տարածվել այն մասին, որ Մանեով հետաքրքրվում է «Վիլյառեալը», սակայն 2009 թվականի հուլիսի սկզբին՝ «Ալմերիայի» կազմում ավելի քան հարյուր խաղ անցկացնելուց հետո, Մանեն տեղափոխվում է «Խետաֆե» ակումբ։

2013 թվականի հուլիսի 2-ին հայտնի է դարձել, որ Մանեն տեղափոխվում է Իսրայելի ամենահայտնի «Մակաբի Թել Ավիվ» ակումբը, որի հետ կնքել է 2 տարվա պայմանագիր։ Նոր ակումբի կամզում իր առաջին խաղը Մանեն անցկացրել է 15 օր անց՝ մասնակցելով Չեմպիոնների Լիգայի որակավորման փուլի շրջանակներում անցկացված «Դյոր» ակումբի դեմ խաղին։

2013 թվականի դեկտեմբերի վերջին Մանեն վերադարձել է Իսպանիա՝ միանալով իր նախկին «Ալմերիա» ակումբին։

Ձեռքբերումներ
-------------

* Սեգունդայի արծաթե մրցանակակիր – 2006/07
* Իսրայելի չեմպիոն – 2013/14

Հետաքրքիր փաստեր
----------------

2007-08 մրցաշրջանի ընթացքում «Ալմերիայի» կազմում Մանեից բացի հանդես են եկել նույն Օրտիս ազգանվամբ ևս երկու ֆուտբոլիստներ՝ Խոսե Օրտիսը և Խուան Մանուել Օրտիսը։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑  «Biografia Mane». Արխիվացված է օրիգինալից 2014 թ․ սեպտեմբերի 3-ին. Վերցված է 2018 թ․ հոկտեմբերի 25-ին.
5. ↑  Almeria defender Mane wanted by Villarreal
6. ↑  Mane joins Getafe
7. ↑  «Mané leaves Getafe for Maccabi Tel Aviv». Արխիվացված է օրիգինալից 2014 թ․ սեպտեմբերի 3-ին. Վերցված է 2014 թ․ սեպտեմբերի 1-ին.
8. ↑  «Defender "MANE" AGREES 2-YEAR-DEAL at MTA». Արխիվացված է օրիգինալից 2013 թ․ հոկտեմբերի 17-ին. Վերցված է 2013 թ․ հուլիսի 3-ին.
9. ↑  Mane to return to Almeria
10. ↑  Los Ortiz: un lujo para el Almería

Արտաքին հղումներ
----------------

* Ֆուտբոլիստի էջը BDFutbol կայքում
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · lapreferente.com · Soccerway · Transfermarkt (խաղացող) · worldfootball.net (խաղացող) |

 |
**Ասիեր Ռիեսգո Ունամունո** (իսպ.՝ Asier Riesgo Unamuno, ), բասկական ծագմամբ իսպանացի ֆուտբոլիստ, «Ժիրոնա» ակումբի դարպասապահ։

Կենսագրություն
--------------

### Ակումբային կարիերա

Ասիեր Ռիեսգոն «Ռեալ Սոսիեդադ» ակումբի սան է։ Պրոֆեսիոնալ մակարդակով նորամուտը նշել է 2002 թվականին՝ վարձավճարով մեկնելով «Էյբար»։ 2004 թվականին Ասիերը վարձակալությունից հետ էր կանչվել «սպիտակ-կապույտների» հիմնական դարպասապահ Սանդեր Վեստերֆելդի վնասվածքի պատճառով։ 2004 թվականի մայիսի 19-ին իսպանական էլիտար դիվիզոնում նորամուտ է նշել «Դեպորտիվո Ալավես»-ի դեմ խաղում։

Վոստերֆելդի` թիմից հեռանալուց հետո Ռիեսգոն դարձել է «Ռեալ Սոսիեդադ»-ի դարպասապահ։ Սակայն 2006 թվականին ակումբը գնել է չիլիացի դարպասապահ Կլաուդիո Բրավոյին, որը դուրս է մղել Ռիեսգոյին կազմից և դարձել է հիմնական դարպասապահ։

2007/2008 մրցաշրջանում, որը «Ռեալ Սոսիեդադ»-ը անցկացրել է երկրորդ դիվիզոնում, Ասիերը եղել է հիմնական դարպասապահ և մրցաշրջանում խաղացել է 42 խաղ։ Սակայն«սպիտակ-կապույտներին» իսպանական ֆուտբոլի էլիտա վերադառնալ չի հաջողվել։ 2008 թվականի օգոստոսին Ռիեսգոն վարձակալության է տրվել «Ռեկրեատիվո» ակումբ, որը հանդես է եկել Պրիմերայում։ Նոր ակումբում Ռիեսգոն 2009 թվականին հունվարի 4-ին «Նումանսիա ՖԱ»-ի դեմ խաղում դարձել է հիմնական խաղացող։ Ռիեսգոն հետ մղելով երկու տասնմեկ մետրանոց հարված՝ օգնելով իր թիմին հաղթել 3:1 հաշվով։ Ապիլի 11-ին խաղացել է «Բարսելոնա»-ի դեմ խաղում (0:2)․ Ասիերն առաջինն էր, ով կարողացել է հետ մղել Լիոնել Մեսիի 11 մետրանոցը։ Այդ մրցաշրջանում Ռիեսգոն մասնակցել է բոլոր 38 հանդիպումներին, սակայն դա չի օգնել «Ռեկրեատիվո»-ին խուսափել երկրորդ դիվիզիոն տեղափոխվելուց։

2009 թվականի դեկտեմբերին Ռիեսգոյին հետաքրքրում էր անգլիական «Տոտենհեմ»-ը, որը փոխարինող էր փնտրում վնասվածք ստացած Կարլո Կուդիչինիին։ Վերադառնալով «Ռեալ Սոսիեդադ»՝ Ռիեսգոն 7 հանդիպում է անցկացրել 2009/2010 մրցաշրջանում՝ Բրավոյի վնասվածքից և երկրորդ դարպասապահ Էնյաուտ Զուբիկարայի որակազրկումից հետո։ Մրցաշրջանի արդյունքներով «սպիտակ-կապույտները» կարողացել են մտնել Պրիմերա։

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  As (իսպ.) — Madrid: Grupo Prisa, 1967. — ISSN 1888-6671
3. ↑  «Badiola cierra la cesión de Riesgo a espaldas de los administradores» (իսպաներեն). Diario Vasco. 2009 թ․ մայիսի 31. Արխիվացված օրիգինալից 2012 թ․ դեկտեմբերի 17-ին.
4. ↑  «Recreativo Huelva 3-1 Numancia» (անգլերեն). ESPN Soccernet. 2009 թ․ հունվարի 4. Արխիվացված օրիգինալից 2012 թ․ դեկտեմբերի 17-ին.
5. ↑  «Barça edging closer to Liga glory» (անգլերեն). UEFA.com. 2009 թ․ ապրիլի 11. Արխիվացված օրիգինալից 2012 թ․ դեկտեմբերի 17-ին.
6. ↑  «Tottenham give trial to Spanish goalkeeper Asier Riesgo» (անգլերեն). BBC Sport. 2009 թ․ դեկտեմբերի 6. Արխիվացված օրիգինալից 2012 թ․ դեկտեմբերի 17-ին.

Արտաքին հղումներ
----------------

* Профиль Асьера Риесго на официальном сайте «Осасуны»(իսպ.)
* Асьер Риесго на Futbolme(իսպ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · Futbolme · Soccerbase (խաղացող) · Soccerway · Transfermarkt (խաղացող) · worldfootball.net (խաղացող) · ՖԻՖԱ |

 |
**«Ամառային խաղեր»**, (անգլ.՝ «Summer Catch») 2001 թվականի ամերիկյան կատակերգական ֆիլմ է։

Սյուժե
------

Չաթեմ քաղաքը, որը գտնվում է Մասաչուսեթս նահանգի Քեյփ Քոդ թերակղզում։ Այստեղ են Միացյալ Նահանգների երկու ամենահզոր զվարճանքները՝ բեյսբոլն ու սերը, կազմելով հրաշալի զույգ։ Գլխավոր հերոս Ռայան Դաննը (Ֆրեդի Պրինց կրտսեր) երկար ժամանակ է, ինչ բեյսբոլ է խաղում, ինչն էլ դարձել է նրա կյանքի մի մասը։ Խաղի անկայունության պատճառով նա չի կարող խաղալ լուրջ թիմում և գումար աշխատել իր հոբբիով։ Մի քիչ գումար վաստակելու համար ստիպւած հոր ընկերությունում խոտհունձի է մասնակցում։ Ակնկալելով հաղթանակ կամ արհեստավարժ խաղ Քեյփ Քոդի ամառային լիգայում, որտեղ բոլոր հավակնոտ բեյսբոլիստները ձգտում են գնալ, նա իր մասնակցությունն է ցուցաբերում խաղերին։ Պատահաբար հանդիպում է հարուստ ընտանիքից մի աղջկա՝ Թեքլի Փերիշին (Ջեսիկա Բիլ), ով այդ ժամանակ հանգստանում է Չաթեմում։ Ծանոթությունը վերածվում է սիրո։ Դժվար է սիրահարի համար, քանի որ նա պետք է կենտրոնանա խաաղի վրա։ Բացի երիտասարդ, սկսնակ բեյսբոլիստներից, Քեյփ Քոդ ամառային լիգայի խաղերին մասնակցելու են գալիս նաև պրոֆեսիոնալ ակումբների ներկայացուցիչներ՝ փնտրելով նոր խաղացողներ և պրոֆեսիոնալ պայմանագրեր կնքելով նրանց հետ։ Արդյո՞ք Ռայանը կկարողանա լավ հանդես գալ խաղադաշտում, երբ բոլոր մտքերը հիմա Թեքլիի կողմն են։

Դերերում
--------

| Դերասան | Խաղ |  |
| --- | --- | --- |
|  |
| Ֆրեդի Պրինց Կրտսեր. | Դան Ռայն  Դան Ռայն  |
| Ջեսիքա Բիլ | Թեքլի Փերիշ  Թեքլի Փերիշ  |
| Ֆրեդ Ուորդ | Շոն Դան  Շոն Դան  |
| Մեթյու Լիլլարդ | Բիլլի Բրյուքելլեր  Բիլլի Բրյուքելլեր  |
| Ջեյսոն Գեդրիկ | Մայք Դան  Մայք Դան  |
| Բրիտանի Մերֆի | Դիդի Մալլագին  Դիդի Մալլագին  |
| Գաբրիել Ման |  Օգգի մալիգան  Օգգի մալիգան  |
| Բրայն Դենիհ | Ջոն Շիրֆներ մարզիչ Ջոն Շիրֆներ  |
| Բրյուս Դևիսոն | Ռենդ Պերիշ  Ռենդ Պերիշ  |
| Մարկ Բլուկաս | Մայլս  Մայլս  |
| Վիլմեր Էդուարդո Վալդերամա | Միկի Դոմինգես  Միկի Դոմինգես  |
| Քրիստիան Քեյն | Դեյլ Ռոբին  Դեյլ Ռոբին  |
| Թրեյսի Դինվիդի | Լորեն Խոջես  Լորեն Խոջես  |

Հետաքրքիր փաստեր
----------------

Գլխավոր՝ Ֆրեդի կրտսեր Պրինցի դերի հոնորարը կազմել է 1500000 դոլար։

Արտաքին հղումներ
----------------

* 
* 

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · Internet Movie Database · Metacritic · Rotten Tomatoes |

 |
**Օլգա Կարմոնա** (իսպ.՝ Olga Carmona García;հունիսի 12, 2000(2000-06-12), Սևիլյա, Իսպանիա),իսպանացի ֆուտբոլիստ, «Ռեալ Մադրիդի» ակումբի և Իսպանիայի հավաքականի պաշտպան։ 2023 թվականի աշխարհի չեմպիոնուհի։

Անձնական կյանք
--------------

Օլգայի ավագ եղբայրը նույնպես ֆուտբոլիստ է և խաղում է Սևիլիայի ակադեմիայում։

Մանկության տարիներին Կարմոնայի ծնողները պնդում էին, որ նա ֆուտբոլ չխաղա և փոխարենը փորձեցին հետաքրքրել նրան լողով, թենիսով և ֆլամենկոյով, սակայն Օլգան շարունակում էր մնալ իր մտքին։

Կարմոնայի հայրը մահացել է երկարատև հիվանդությունից հետո 2023 թվականի աշխարհի առաջնության եզրափակիչից երկու օր առաջ, որում նա խփել է հաղթական գոլը։ Ավստրալիայում նրա խաղին ներկա են եղել մայրն ու եղբայրը, իսկ հոր մահվան մասին նա իմացել է Իսպանիայի հավաքականի հաղթանակը տոնելուց հետո։

Ձեռքբերումներ
-------------

**Իսպանիայի ազգային հավաքական**

* Աշխարհի չեմպիոնուհի։ 2023

**Իսպանիա (մինչև 19 տարեկան)**

* Եվրոպայի չեմպիոն։ 2018

Ծանոթագրություններ
------------------

1. ↑  «Olga: Reaching a final was unthinkable a few years ago» (անգլերեն). ФИФА. 2023 թ․ օգոստոսի 17.
2. ↑  «Spain's World Cup hero Carmona learns of father's death after final» (անգլերեն). Рейтер. 2023 թ․ օգոստոսի 20.
3. ↑  «Olga Carmona told after Women's World Cup final that father has died» (անգլերեն). BBC Sport. 2023 թ․ օգոստոսի 20.
**Ալբերտ Սելադես** (իսպ․՝ Albert Celades López, սեպտեմբերի 29, 1975(1975-09-29)[…], Բարսելոնա, Իսպանիա), իսպանացի ֆուտբոլիստ, կիսապաշտպան։ Այն եզակի ֆուտբոլիստերից մեկը, որը հանդես է եկել և՛ Բարսելոնայում, և՛ «Ռեալ Մադրիդում»։ Ազգային հավաքականի կազմում մասնակցել է 4 հանդիպման։

Ակումբային կարիերա
------------------

Ալբերտ Սելադեսը «Բարսելոնայի» ակադեմիայի սան է։ Կատալոյան ակումբի կազմում իր դեբյուտը նա նշել է 1995/96 մրցաշրջանում։

1997/98 մրցաշրջանում նա մասնակցել է առաջնության 36 հանդիպման և ճանաչվել տարվա լավագույն երիտասարդ ֆուտբոլիստ։

1999 թվականին նա տեղափոխվել է «Սելտա»։

2000 թվականի նա տեղափոխվել է մադրիդյան «Ռեալ»։ Թիմի կազմում չդառնալով հիմնակա կազմի խաղացող 2003/04 մրցաշրջանը վարձավճարով անցկացրել է «Բորդոյի» կազմում։

«Ռեալ Մադրիդից» հետո նա 3 մրցաշրջան անցկացրել է «Ռեալ Սարագոսայի» կազմում, որի ընթացքում մասնակցել է 71 հանդիպման։

2010 թվականին նա տեղափոխվել է «Կիտչի», որտեղ անցկացրել է մեկ մրցաշրջան։ Դրաից հետո նա ավարտել է կարիերան։

Միջազգայի կարիերա
-----------------

Սելադես Իսպանիայի ազգային հավաքականի կազմում իր դեբյուտ նշել է 1998 թվականի հունիսի 3-ին՝ Հյուսիսաին Իռլադիայի դեմ խաղում(4։1)։

Արդյունքում նա հավաքականի կազմում մասնակցել է 4 հանդիպման։

Ձեռքբերումներ
-------------

### Ակումբային

* Իսպանիայի չեմպիոն - 1998, 1999, 2001, 2003
* Իսպանիայի գավաթակիր - 1997, 1998
* Իսպանիայի սուպերգավաթակիր - 2001, 2003
* ՈՒԵՖԱ սուպերգավաթակիր - 1997, 2002

### Անձնական

* Իսպանիայի տարվա լավագույն երիտասարդ ֆուտբոլիստ - 1998

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. 1 2  FBref.com(բազմ․)
4. ↑  «Celades jugará con el Kitchee de Hong Kong» (իսպաներեն). SPORT.es. 6 февраля 2010. Վերցված է 2010 թ․ հուլիսի 11-ին.

Արտաքին հղումներ
----------------

* Պրոֆիլը national-football-teams.com կայքում
* Պրոֆիլը bdfutbol.com կայքու
* Պրոֆիլը worldfootball.net կայքում
* Պրոֆիլը transfermarkt.com կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալբերտ Սելադես» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · LFP · MLS · National Football Teams.com · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ |

 |
**«Թեմփլ Գրանդին»** (անգլ.՝ Temple Grandin, ռեժիսիոր Միկ Ջեքսոնի և «HBO» հեռուստացանցի արտադրության հեռուստատեսային կենսագրական ֆիլմ։

Ֆիլմը ցուցադրվել է 2010 թվականին փետրվարի 6-ին և բազմաթիվ դրական գնահատականների է արժանացել քննադատների կողմից։ Rotten Tomatoes հեղինակավոր կայքը ֆիլմին հարյուրտոկոսանոց ռեյտինգ է շնորհել՝ հիմքում ունենալով ութ գրախոսականներ։ «Թեմփլ Գրանդին»-ը հեռուստատեսային հեղինակավոր «Էմմի» մրցանակաբաշխությանը առաջադրվել է 15 անվանակարգերում և շահել է յոթ արձանիկներ՝ ներառյալ «Լավագույն հեռուստատեսային մինի-սերիալ կամ ֆիլմ» կատեգորիայի մրցանակը։

Դերասանական կազմի աշխատանքի մեծ մասը բարձր է գնահատվել համաշխարհային կինոքննադատների կողմից։ Առավել շատ գովաբանական գրախոսության արժանացել է Կլեր Դեյնսը՝ այդ դերի համար արժանանալով «Էմմի»-ի, «Ոսկե գլոբուս»-ի և ԱՄՆ-ի կինոդերասանների Գիլդիայի մրցանակի։

Սյուժե
------

Կենսագրական ֆիլմ Թեմփլ Գրանդինի՝ աուտիզմով տառապող կնոջ մասին, ով դարձավ գյուղատնտեսական արդյունաբերության ոլորտի առաջատար գիտնականներից մեկը։ Ֆիլմի հերոսուհին ինտեգրվում է հանրությանը և կյանքում գտնում է իր տեղը։ Նա ԱՄՆ-ի ողջ սպանդանոցների կեսից ավելիի նախագծման հեղինակն է, նրա առանցքային նպատակը եղել է հնարավորինս մարդասիրական վերաբերմունքը կենդանիների հանդեպ։

Դերերում
--------

* Կլեր Դեյնս՝ Թեմփլ Գրանդին
* Ջուլիա Օրմոնդ՝ Յուստեյսի Գրանդին (Թեմփլի մայրը)
* Դեվիդ Ստրետեյրն՝ պրոֆեսոր Կառլոկ
* Քեթրին Օ՛Հարա՝ Աննա (Թեմփլի մորաքույրը, Յուստեյսի քույրը )

Ծանոթագրություններ
------------------

1. ↑  Internet Movie Database — 1990.
2. 1 2
3. ↑  Metacritic.com. «Temple Grandin.»(չաշխատող հղում)
4. ↑  Temple Grandin. *Rotten Tomatoes*. Flixter. Retrieved 5 July 2012.
5. ↑  «Awards for Temple Grandin (2010) (TV)». Արխիվացված օրիգինալից 2012 թ․ օգոստոսի 9-ին. Վերցված է 2012 թ․ հուլիսի 17-ին.

Արտաքին հղումներ
----------------

* Թեմփլ Գրանդին(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database · Rotten Tomatoes |

 |
**Անդոկիդես** (հուն․՝ Ἀνδοκίδης, մ.թ.ա. 6-րդ դար - *անհայտ*), հնագույն ժամանակաշրջանի սափորանկարիչներից մեկը, Ատտիկայից։ Նկարիչը, որի գործունեության ակտիվ շրջանը եղել է մ. թ. ա. 530-510 թվականներին, համարվում է սափորանկարչության կարմիր ոճի հիմնադիրը։

Նրա աշխատանքներն առանց ստորագրության են եղել, և նրա իրական անունն անհայտ է։ Նա նշանավորվել է որպես եզակի արվեստագետ այն ոճի շնորհիվ, որը նկատվել է մի քանի նկարներում։

Կյանք և գործունեություն
-----------------------

Երկլեզու ամֆոր. սափորանկարիչ Անդոկիդեսի աշխատանքը. կարմիր կողմում զվարճացող Հերակլեսն է: Պետական անտիկ հավաքածու, Մյունխեն
Սափորանկարչի իսկական անունը չի պահպանվել պատմության մեջ։ Իր «ծառայողական» անունը նա ստացել է բրուտագործ Անդոքիդեսի անունով, որը անանուն նկարված սափորների հինգ անոթների վրա թողել է իր ստորագրությունը։ Բացառությամբ երեք «աչքերով գավաթները» (այսինքն `հակառակ կողմում գտնվող աչքերի պատկերը), մնացած բոլոր պահպանված ամֆորայի ոճի սափորները Անդոքիդեսի աշխատանքներն են։ Անդոքիդեսը համարվում է հայտնի բրուտագործ և նկարիչ Էքսեքիայի աշակերտը, ով աշխատել է սև գույնի սափորի նկարչության ոճով։ Հիշատակվում է, որ խեցեգործության մեջ գունավոր նկարչության առաջին փորձերը արել է հենց նա։ Անդոքիդեսի սափորանկարչության աշխատանքներից յոթը, որոնցից վեցը ամֆորներ են և մեկը բաժակ, վերագրվում են որպես երկլեզու, այսինքն, միաժամանակ ներկված են երկու ոճով` սև և կարմիր։ Որոշ գիտնականներ (օրինակ, Ջոն Դ. Բեզլեյը) կարծում են, որ այդ ծաղկամանի սև գույնի կողմը նկարվել է սափորանկարիչ Լիսկիպիդի կողմից։ Անդոկիդը գրել է նաև դիցաբանական թեմաներ, հիմնականում Հերակլեսի կյանքից։ Նրա նկարների ֆիգուրները մի փոքր անկյունային են և անշարժ, սակայն ըստ Վերգամների դրանք բավականին «լի են միամտությամբ և ուրախ հմայքով»։ Անդոքիդեսի ստեղծագործական աշխատանքի բնորոշ հատկանիշներից մեկը տնտեսող մոտեցումն է նկարի ներքին գծերի և նկարչական արվեստը դեպի պատկերում գտնվող հագուստիի ոճին։ Անդոքիդեսը չի սպառել նոր ոճի սափորանկարչության բոլոր հնարավորությունները, այլ դրանք արտացոլվել են սափորանկարիչ Եֆրոնյայի ոճում, որն արվեստի պատմության մեջ ստացել է «սափորանկարիչ-պիոներ» անունը։

Ծանոթագրություններ
------------------

1. ↑  Boardman, John. *Athenian Red Figure Vases: The Archaic Period*. London: Thames & Hudson, 1975. p. 15.
2. ↑  Beazley, John D. (1963). *Attic Red-Figure Vase-Painters* (2nd ed.). Oxford: Clarendon Press. էջեր 2–4.

Արտաքին հղումներ
----------------

Andokides Painter-ը Վիքիպահեստում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անդոկիդես» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս · Universalis |
|  |
| Չափորոշչային վերահսկողություն | GND: 118649116 · VIAF: 95870311 · ULAN: 500030596 · WorldCat VIAF: 95870311 |

 |
**Անդրեու Գարաո Մայորալ** (իսպ.՝ Andreu Guerao Mayoral, հունիսի 17, 1983(1983-06-17) կամ հուլիսի 17, 1983(1983-07-17), Բարսելոնա, Իսպանիա), իսպանացի ֆուտբոլիստ, «Ռասինգ» ֆուտբոլային ակումբի կիսապաշտպան։

Կարիերա
-------

Անդրեուն խաղացել է «Բարսելոնայի» երիտասարդական բոլոր թիմերում։ «Բարսելոնա Բ»-ում դեբյուտել է 2003 թվականի՝ 2004/2005 մրցաշրջանում։ Հետագայում ֆուտբոլիստը տեղափոխվել է «Մալագա»։ Նրա թիմը դուրս մնաց պայքարից, բայց ֆուտբոլիստը հրաշալի մրցաշրջան անցկացրեց և տեղափոխվեց «Սպորտինգ»։ Իր առաջին մրցաշրջանն անցկացրել է շատ լավ՝ անցկացնելով 29 խաղ և կարողացել է հեղինակել 1 գնդակ։ Բայց մյուս մրցաշրջանում չի կարողացել ընդգրկվել հիմնական կազմում և ստիպված է եղել նստել պահեստայինների նստարանին։ Այսպես շարունակվեց մինչև 2010 թվականը, բայց Անդրեուն վարձավճարով տեղափոխվեց «Պոլոնիա» ակումբ։ Այստեղ նա իրեն շատ լավ դրսևորեց, բայց թիմը նրա հետ պայմանագիր չկնքեց։ Հետագայում Անդրեուն տեղափոխվեց «Օկլենդ Սիթի», որի կազմում անցկացրեց ընդամենը 3 խաղ։ 2012 թվականի ամռանը ֆուտբոլիստը պայմանագիր ստորագրեց թբիլիսյան «Դինամոյի» հետ։ Այնտեղ նա մի քանի խաղ խաղալուց հետո վերադարձավ Լեհաստան, իսկ հետո հայրենիք՝ Իսպանիա, որտեղ պայմանագիր ստորագրեց «Ռասինգ» ակումբի հետ։

Անձնական կյանք
--------------

Անդրեուի ավագ եղբայրը՝ Անտոնիոն նույնպես ֆուտբոլիստ է։ Իր կարիերայում խաղացել է շատ ակումբներում, բայց հիմա հանդես է գալիս «Սանտբոե» ակումբում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  90minut.pl (польск.) — 2003.
4. ↑  Անտոնիոյի պրոֆիլը BDFutbol կայքում

Արտաքին հղումներ
----------------

* Պրոֆիլը BDFutbol կայքում (անգլերեն)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · AS.com · BDFutbol · FootballDatabase.eu · Futbolme · Soccerway · Transfermarkt (խաղացող) · ՖԻՖԱ |

 |
**Ուշաք** (թուրքերեն՝ Uşak), քաղաք Թուրքիայում, համանուն մարզի կենտրոնը։ Բնակչությունը՝ 176 717 մարդ (ըստ 2009 թվականի մարդահամարի տվյալների)։ Քաղաքապետ՝ Ալի Էրդողան (Ազգայնական շարժման կուսակցություն)։

Աշխարհագրություն
----------------

Ուշաքը գտնվում է Թուրքիայի արևմտյան հատվածում՝ Փոքր Ասիայում, Եգեյան տարածաշրջանում։ Ուշաքից հյուսիս գտնվում է Քյոթահիան, արևելք՝ Աֆիոն-Կարահիսարը, հարավ՝ Դենիզլին, իսկ արևմուտքում՝ Մանիսան։ Ուշաքը գտնվում է լեռնային տարածքում, միայն քաղաքի արևմտյան հատվածն է Գեդիզի հովտում, որը ձգվում է մինչև Եգեյան ծով։ Հարակից լեռները հասնում են 1500-2000 մետր և ավելի բացարձակ բարձրության։ Բուն քաղաքի բարձրությունը ծովի մակարդակից կազմում է 907 մետր։ Ոչ հեռվում գտնվում են Ֆլավիոպոլիս քաղաքի ավերակները։

Պատմություն
-----------

Ուշաքից հայտնաբերված սափոր, Կարունի գանձեր
Առաջին բնակիչներն այստեղ հայտնվել են դեռևս մեր թվարկությունից առաջ 2-րդ հազարամյակում՝ Խեթական պետության ժամանակ։ Բուն քաղաքը հայտնի է մեր թվարկությունից առաջ VII դարից։ Դարերի ընթացքում քաղաքը բազմիցս փոխանցվել է ձեռքից ձեռք և անվանափոխվել։ Այս հողերը պատկանել են լիդիացիներին, պարսիկներին, հռոմեացիներին, բյուզանդացիներին, սելջուկներին, օսմանցիներին։

1912 թվականին այստեղ ապրել են՝

* թուրքեր՝ 70 000
* հույներ՝ 3800
* հայեր՝ 1419:

1919-1923 թվականներին Թուրքիայի անկախության պատերազմի ժամանակ այս տարածքը մարտերի թատերաբեմ էր։

Տնտեսություն
------------

Քաղաքը հայտնի է գորգերի արտադրությամբ։ Այստեղ զբաղվում են նաև շաքարի արտադրությամբ, բամբակե և բրդե գործվածքների արտադրությամբ, կաշվի արտադրությամբ։

Քույր քաղաքներ
--------------

* Գերմանիա Օֆենբախ - Գերմանիա
* Ղազախստան Նուր-Սուլթան - Ղազախստան
* Թուրքիա Բեսնի - Թուրքիա
* Բելգիա Շառլեռուա - Բելգիա

Ծանոթագրություններ
------------------

1. ↑  «Türkıye ıstatıstık kurumu adrese dayali nüfus kayit sıstemı (adnks) verı tabani» (թուրքերեն). T.C. Başbakanlık Türkıye İstatıstık Kurumu. Վերցված է 2010 թ․ դեկտեմբերի 19-ին.(չաշխատող հղում)
2. 1 2  «Coğrafı Yapısı» (թուրքերեն). Uşak Belediye Başkanlığı. Արխիվացված է օրիգինալից 2010 թ․ դեկտեմբերի 16-ին. Վերցված է 2010 թ․ դեկտեմբերի 19-ին.
3. 1 2 3 4  «Usak» (անգլերեն). LookLex Encyclopaedia. Արխիվացված է օրիգինալից 2010 թ․ դեկտեմբերի 4-ին. Վերցված է 2010 թ․ դեկտեմբերի 19-ին.
4. 1 2  «Uşak» (անգլերեն). Britannica Online Encyclopedia. Արխիվացված է օրիգինալից 2012 թ․ հուլիսի 8-ին. Վերցված է 2010 թ․ դեկտեմբերի 19-ին.
5. ↑  George Sotiriadis, An Ethnological Map Illustrating Hellenism in the Balkan Peninsula and Asia Minor, 1918

Արտաքին հղումներ
----------------

* Uşak Valiliği
* Uşak Belediyesi
* Ուշակում բնակչության աճը շարունակվում է

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ուշաք» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր  |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ կատալոնական |
|  |
| Չափորոշչային վերահսկողություն | GND: 4449030-6 · VIAF: 245395134 · WorldCat VIAF: 245395134 |

 |
**Արտափրենես II** (հուն․՝ Ἀρταφέρνης), Արտափրենեսի որդին, Դարեհ I Մեծի եղբորորդին և Աքեմենյան տերության հրամանատարներից մեկը։ Նա եղել է Լիդիայի սատրապը մ․թ․ա․ 492-մոտ 480 թվականներին։

Արտափրենես II-ը եղել է Լիդիայի և Հոնիայի սատրապը
Նա Դատիսի հետ միասին նշանակվել է Դարեհի կողմից կազմակեպված առաջին ներխուժմանը դեպի Հունաստան, որի նպատակն էր Աթենքի ու Երետրիայի պատժումը, քանի որ նրանք մասնակցություն էին ցուցաբերել Հոնիական ապստամբությանը։ Արտափրենեսը և Դատիսը պաշարում և ավերում են Երետրիան, սակայն մ․թ․ա․ 490 թվականին Մարաթոնի ճակատամարտում պարտություն են կրում աթենացիներից։

Տասը տարի անց Արտափրենեսը հիշատակվում է որպես լիդիացիների և մյուսիացիների առաջնորդ պարսիկների՝ դեպի Հունաստան կազմակերպած երկրորդ արշավանքի ժամանակ։

Տես նաև
-------

* Արտափրենես
* Դատիս
* Հույն-պարսկական պատերազմներ
* Պարսիկների առաջին ներխուժումը Հունաստան
* Մարաթոնի ճակատամարտ
* Դարեհ I Մեծ

Ծանոթագրություններ
------------------

1. ↑  Persian Fire. Թոմ Հոլանդ 978-0-349-11717-1
2. ↑  Հերոդոտոս, *Պատմություն* VI 94; VI 119; VII 8, 2; VII 10, 2; Pausanias I 32, 7
3. ↑  Հերոդոտոս, *Պատմություն* VII 74; Aeschylus *The Persians* 21
**Գուվերնետո** (հուն․՝ Μονή Κυρίας των Αγγέλων Γουβερνέτου), Կոստանդնուպոլսի տիեզերական պատրիարքության վանք, որը գտնվում Հունաստանի Կրետե կղզում։ Վանքը գտնվում է Ակրոտիրի թերակղզու հյուսիսային հատվածում՝ Խանիայից 18 կմ դեպի հյուսիս-արևելք։ Մտնում է Կրետեի պերիֆերիայի Խանիա պերիֆերիալ միավորի Խանիա համայնքի մեջ։

Պատմություն
-----------

Վանքը բացվել է 1537 թվականին (այլ տվյալներով 1548 թվականին): Այն կառուցվել է վենետիկյան ամրոցների ոճով, հետո ավելացվել են բարոկկո ոճին բնորոշ տարրեր։ Վանքի չափսերը` 40X50 մետր է, երկհարկանի շենքում ապրում է մոտ 50 վանական։

Վանքի կենտրոնում է գտնվում եկեղեցին, արևմտյան կողմում` նարտեքսը։

Վանքը հայտնի է զբոսաշրջիկների շրջանում, սակայն կան սահմանափակումներ։ Մասնավորապես, տարածքում արգելվում է ծխել և լուսանկարել եկեղեցու ներսը։ Բացի այդ, Գուվերնետոյի վանքը չորեքշաբթի և ուրբաթ օրերին փակ է։

Խորդակիոնի միություն
--------------------

Խորդակիոնի տեղական միությունը ներառում է երեք բնակավայր։ 2011 թվականի մարդահամարի տվյալներով ունի 266 բնակիչ։ Տարածքը կազմում է 34,038 կմ².

| Անվանում | Բնակչություն (2011), մարդ |
| --- | --- |
| Ակրոպոլիս | 1 |
| Գուվերնետոյի վանք | 6 |
| Խորդակիոն | 259 |

Ծանոթագրություններ
------------------

1. ↑  «Gouverneto Monastery» (անգլերեն). Explore Crete. Արխիվացված օրիգինալից 2012 թ․ օգոստոսի 25-ին. Վերցված է 2010 թ․ մարտի 22-ին.
2. 1 2  «Chania». Crete Travel Guide. Արխիվացված է օրիգինալից 2012 թ․ օգոստոսի 25-ին. Վերցված է 2010 թ․ մարտի 22-ին.
3. 1 2  «Απογραφή Πληθυσμού — Κατοικιών 2011. Μόνιμος πληθυσμός» (հունարեն). Հունաստանի վիճակագրական ծառայություն. 2011. Արխիվացված է օրիգինալից 2013 թ․ դեկտեմբերի 25-ին. Վերցված է 2017 թ․ հունիսի 4-ին. `{{cite web}}`: Invalid `|url-status=404` (օգնություն)
4. ↑  Απογραφή πληθυσμού - κατοικιών της 18ης μαρτίου 2001 (μόνιμος πληθυσμός)(հուն.). — Πειραιάς: Εθνική στατιστική υπηρεσία της Ελλάδας, 2009. — Т. I. — С. 428. — ISSN 1106-5761.
**Դոնմաթիաս** (իսպ.՝ Donmatías), քաղաք և մունիցիպալիտետ Կոլումբիայի հյուսիսում ՝ Անտոքիայի դեպարտամենտում։ Այն Հյուսիսային Անտոքիայի ենթաշրջանի մի մասն է։

Պատմություն
-----------

Բնակավայրը, որից քաղաքը հետագայում մեծացել է, հիմնադրվել է 1787 թվականին։ Դոնմաթիասի մունիցիպալիտետը առանձին վարչական միավորի է բաժանվել 1814 թվականին։ Քաղաքի անվանումը կապված է նրա հիմնադիրներից մեկի՝ Դոն Մաթիաս Հարամիլթոյի անվան հետ։

Աշխարհագրական դիրք
------------------

Քաղաքը գտնվում է դեպարտամենտի կենտրոնական մասում, Կենտրոնական Կորդիլերա լեռնաշխարհում, Մեդելին քաղաքից մոտ 26 կմ հյուսիս-արևելք։ Բացարձակ բարձրությունը ծովի մակարդակից 2205 մետր է։

Դոնմաթիասի մունիցիպալիտետը հյուսիսում սահմանակից է Սանտա Ռոզա դե Օսոսի մունիցիպալիտետին, հյուսիս-արևմուտքում՝ Էնտերերիոսի մունիցիպալիտետին, արևմուտքում ՝ Սան Պեդրո դե լոս Միլագրոսի մունիցիպալիտետին, հարավում ՝ Բարբոսայի և Գիրարդոտայի ունիցիպալիտետներին, արևելքում` Սանտո Դոմինգոյի ունիցիպալիտետի հետ։ Քաղաքապետարանի տարածքը 181 կմ² է։

Բնակչություն
------------

Ըստ Կոլումբիայի Ազգային վիճակագրության վարչության, 2012-ին քաղաքի և քաղաքապետարանի համատեղ բնակչությունը կազմել է 20.828: Քաղաքապետարանի բնակչության դինամիկան ըստ տարիների.

Բնակչության թվաքանակը| 2005 | 2006 | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- | --- |
| 17 701 | 18 138 | 18 580 | 19 014 | 19 458 | 19 908 | 20 371 | 20 828 |

Ըստ 2005 թվականի մարդահամարի, տղամարդիկ կազմել են Դոնմաթիասի բնակչության 47.4% -ը, կանայք` համապատասխանաբար 52.6%: Ռասայականորեն, սպիտակամորթներն ու մետիսները կազմել են քաղաքի բնակչության 99.4% -ը. սևամորթները, մուլատները 0,2%, հնդիկները ՝ 0,1%: Գրագիտության մակարդակը ողջ բնակչության համար կազմել է 90.5%

Տնտեսություն
------------

Դոնմաթիասի տնտեսությունը հիմնված է գյուղատնտեսական արտադրության և տեքստիլ արդյունաբերության վրա։

Քաղաքային և քաղաքային ձեռնարկությունների ընդհանուր թվի 46.4% -ը առևտրային ձեռնարկություններ են, 31.4% -ը ՝ ծառայություններ մատուցող ձեռնարկություններ, 21.4% -ը ՝ արդյունաբերական ձեռնարկություններ, 0,8% -ը տնտեսության այլ ոլորտների ձեռնարկություններ են։

Ծանոթագրություններ
------------------

1. ↑  «Don Matias, Colombia Page» (անգլերեն). Fallingrain Global Gazetteer. Վերցված է 2013 թ․ դեկտեմբերի 6-ին.
2. ↑  «Municipalities of Colombia» (անգլերեն). Statoids.com. Վերցված է 2013 թ․ դեկտեմբերի 6-ին.
3. ↑  «Proyecciones de Población departamentales y municipales por área 2005 - 2020» (իսպաներեն). Departamento Administrativo Nacional de Estadística. Արխիվացված է օրիգինալից 2011 թ․ հունիսի 13-ին. Վերցված է 2013 թ․ դեկտեմբերի 8-ին. `{{cite web}}`: Invalid `|url-status=404` (օգնություն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դոնմաթիաս» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n87853757 · VIAF: 157200461 · WorldCat VIAF: 157200461 |

 |